Monas šaurums

Monas šaurums () ir līdz 130 km plats jūras šaurums Lielajās Antiļu salās Ziemeļamerikas dienvidaustrumos, kas atdala Puertoriko austrumos no Espanjolas rietumos un savieno Karību jūru dienvidos ar Atlantijas okeānu ziemeļos. Geographic Names Information System. Mona Passage Šaurumā vairākas salas — Mona (57 km²; šaurums nodēvēts salas vārdā), Desečeo (1,5 km²) un Monito (0,15 km²). Lielākās apdzīvotās vietas krastos ir Majagvesa un Agvadilja Puertoriko un Puntakana Dominikānā. Nozīmīgs kuģu ceļš maršrutā starp Atlantijas okeānu un Panamas kanālu. Šaurums atrodas seismiski aktīvā apvidū, šeit bieži notiek nelielas zemestrīces, bet 1918. gadā Puertoriko rietumu krastu satricināja 7,1 baļļu stipra zemestrīce ar epicentru šaurumā un cunami, kas nodarīja ievērojamus postījumus. Šaurumā iestiepjas līdz 4000 m dziļais zemūdens Monas kanjons.

 Atsauces 

 Ārējās saites 

Kategorija:Ziemeļamerikas šaurumi
Kategorija:Karību jūra
Kategorija:Atlantijas okeāns